Til Tjenestemannsorganisasjonene

Dato: 12.05.2023

Snr. 2023/60

**REFERAT FRA INFORMASJONS- OG DRØFTINGSMØTE 12.05.2023**

Sted: Det odontologiske fakultet, fakultetsadministrasjonen

Til stede fra arbeidsgiversiden: dekan Tiril Willumsen, studiedekan Hans Jacob Rønold, fakultetsdirektør Karen Marie Ulshagen, økonomirådgiver Terje Hegge (sak 20) og HR-rådgiver Astrid Sloreby (sekretær).

Til stede fra arbeidstakersiden: Preet Bano Singh (Akademikerne), Ingunn Skjerve (Forskerforbundet), Helvi Saltnes (NTL-OD), Anne Karin Kristoffersen (VO) og Catherine Anne Heyward (VO).

Forfall: Ariel Sevendal (Parat) og Ann-Kristin Ruus (Forskerforbundet OD).

Det var ingen merknader til innkalling og dagsorden.

Fakultetsdirektøren meldte en sak til eventuelt.

**Sak 19/23 Aktuelle saker fra ledelsen (informasjon)**

* Implementeringen av OPUS.

 Det har oppstått et problem knyttet til en tilleggsløsning som går på betaling som fakultetet gjerne vil ha. Etter en juridisk vurdering, må betalingsløsning ut på ny anbudskonkurranse.

 NTLs lokale representant tok opp at superbrukerne ikke har fått tilfredsstillende opplæring, det er fortsatt ikke avsatt tid til kurs. At superbrukerne skal bygge innholdet og legge inn tekstene, har de ikke forutsetning for. Forskerforbundets representant stilte spørsmål ved om superbrukerne gis kompensasjon. Arbeidsgiver vil vurdere dette. Arbeidsgiver uttalte at rollene må avklares og at superbrukerne skal avlastes.

* Timeplaner – klinikk og teoretisk undervisning

 Dekan orienterte.

* Utlysning og ansettelse av klinikkleder

 Fire søkere er invitert til annen gangs intervju.

* Status – bemanningsplan

 Man ser nå på dagens bemanning. Det må oppnevnes en ansattrepresentant i prosjektgruppa. Invitasjon vil bli sendt de hovedtillitsvalgte. IDF vil bli holdt løpende orientert.

* Fagevaluering av medisinsk og helsefaglig forskning

 Fakultetet har mottatt en invitasjon fra Norges forskningsråd om å delta i fagevaluering. Internasjonale paneler vil stå for dette. OD vil gi innspill til hvem som skal sitte i panelene.

* Prosess for vurdering av faglige synergier ved en felles organisering av OD og Med.fak.

 Dekanen orienterte om hva som har skjedd, om innspill som er sendt fra OD med anmodninger om å stanse prosessen. IKO-styret har gitt en uttalelse, og det vil bli avholdt et ekstraordinært møte i fakultetsstyret om saken.

**Sak 20/23 Status økonomi (informasjon)**

* Økonomirådgiver Terje Hegge orienterte om status, jf vedlagte presentasjon.

**Sak 21/23 Spørreundersøkelse om læringsmiljø i klinikken (informasjon)**

Revidert spørreskjema til de ansatte ble delt ut i møtet. Studiedekan orienterte om bakgrunnen for at en går ut med undersøkelsen. Man ønsker å kartlegge de sårbare punktene i læringsmiljøet. Forskerforbundet stilte spørsmål ved hva en vil gjøre hvis det kommer fram graverende forhold. Undersøkelsen er anonym slik at studentene må bruke Si-fra-systemet og de ansatte varslingssystemet. Det vil bli tatt inn informasjon om dette i introduksjonen til undersøkelsen.

**Eventuelt**

Fakultetsdirektøren orienterte om nytt bygg. OD har hatt møte med Eiendomsavdelingen, og det skal nå igangsettes en prosess. I første omgang skal tilstanden på lokalene i Geitmyrsveien kartlegges. I denne prosessen ønsker man representasjon fra de ansatte. Arbeidsgiver vil sende ut en forespørsel til de hovedtillitsvalgte.

Astrid Sloreby

sekretær